דָּיִיר מָאר אֶלְיָה (בארמית סורית: ܕܝܪܐ ܕܡܪܝ ܐܝܠܝܐ, בערבית: دير مار إيليا, ידוע גם בשם מנזר אליהו הקדוש), היה מנזר  נוצרי ששכן כ-7 ק"מ דרומית מערבית לעיר מוסול, במחוז נינוה בעיראק. המנזר נוסד בסוף המאה ה-6, והוא היה אחד המנזרים העתיקים בעיראק. המנזר היה שייך לכנסייה המזרחית , ענף עתיק של הנצרות המזרחית (Eastern Christianity). המנזר נסגר ב-1743 לאחר שנזיריו נרצחו על ידי כוח פרסי. שרידי המנזר נפגעו בעת הפלישה לעיראק ב-2014 והוא נהרס על ידי ארגון המדינה האסלאמית באוגוסט או ספטמבר 2014.